Stone Cold Crazy

Stone Cold Crazy è na canzuna dû gruppu ngrisi li Queen, ca fa parti di l'album Sheer Heart Attack, dû 1974.

La paternità dâ canzuna è di Freddie Mercury, ca ntô 1970 la scrissi pi lu gruppu unni sunava, li Wreckage. La canzuna pirò veni attribuita a tuttu lu gruppu picchì cci foru tanti canciamenti musicali. 
Stone Cold Crazy è criduta di alcuni comu una dî primi canzuni heavy metal, nunustanti lu gèniri si fussi già ufficialmenti affirmatu anni prima, grazzi a gruppi comu Led Zeppelin, Black Sabbath e Deep Purple. La  canzuna, pruposta dû gruppu 'n quasi tutti li spittaculi dî primi anni dâ sò carrera, fu pubblicatu comu sìngulu 15 anni doppu a pubblicazzioni nnô discu, ntô 1989, comu latu B dâ canzuna The Miracle. Pi l'occasioni fu pubblicata a virsioni live' cantanta nnô spittàculu tinutu ntô 1974 ô Rainbow Theatre di Londra. Brian May nnô DVD cuntinutu nnô Queen Rock Montreal, nisciutu ntô 2007, dissi: “La canzuna fu criata di Freddie cu na chitarra lèttrica”.
La rivista musicali “Q” discrissi “Stone Cold Crazy” comu na canzuna trash metal, gèniri chi nun asistìa nni ddu pirìudu, facennu di lu gruppu lu patri di stu gèniri.

 Virsioni di Metallica 
Ntô 1991 lu gruppu miricanu di Metallica fici na cover dâ canzuna, prima misa nnâ compilation pubblicata 'n occasioni dû  40° annivirsariu dâ funnazzioni di l'etichetta discugràfica Elektra Records. Poi la canzuna fu misa comu latu B nnô sìngulu Enter Sandman, e nni l'album di cover Garage Inc.. La canzuna, diversa di l'urigginali pû testu, vincìu lu premiu Grammy comu megghiu canzuna heavy metal dû 1991.

James Hetfield cantau Stone Cold Crazy nzemi a li Queen e a Tony Iommi di Black Sabbath o Freddie Mercury Tribute Concert.

 Curiusità e arricanuscimenti 
 Stone Cold Crazy ntô 2009 arrivau ô 38º postu nnâ VH1’s 100 Greatest Hard Rock Songs, la classifica dû megghiu 100 canzuni hard rock di sempri stilata dâ VH1.
 Stone Cold Crazy affaccia nnî vidiu jòcura Rock Revolution e Guitar Hero: Metallica.
 Nnô discu Killer Queen: A Tribute to Queen è prisenti nnâ cover di Stone Cold Crazy'' cantata di li Eleven e di Josh Homme, cantanti di Queens of the Stone Age.

 Vuci currilati 
 Best Metal Performance